da da da de da da da en en da da da sv da da da da da da da da da da da sv da da da da da da da da da da da da da da da da sv da da da da da da da da da da sv da da da da da da da da da da da sv da da da da da da da da da da da sv da da da da da da da da da da da da da da da da da de da en da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
SU´en er garant for et rigt Danmark
Udgivet den 29. august 2016 af admin
Danmark har EET råstof – nemlig viden.
Det er også derfor, at det er helt hen i vejret at spare på uddannelse og forskning.
Og det gælder også SU´en, som der nu foreslås skåret så meget i (fx ved at kandidatdelen skal være et lån, og at hjemmeboende ikke skal kunne modtage SU), at der reelt er tale om en tilbagevendelse til tidligere tiders klassesamfund, hvor kun velstilledes børn har en mulighed for at få en uddannelse.
Og nej, argumentet med Norge holder ikke. I Norge er gennemførselsprocenten for kandidatuddannelsen langt lavere end i Danmark plus at uddannelsen er dårligere.
Og desuden: Så er det ligegyldigt. For som sagt så er uddannelse og viden vores eneste råstof – det som vi skal leve af alle sammen – og derfor er det ikke kun moralsk, men også økonomisk rigtigt at sørge for at alle – uanset om man kommer fra et rigt eller et fattigt hjem – har mulighed for at få en lang uddannelse.
Og til det behøves en god SU til hele uddannelsen … SU´en er simpelthen garanten for et rigt Danmark.
Tallene taler også deres tydelige sprog: 1 krone i SU giver 7,50 kroner tilbage til statskassen!!! Det gør topskattelettelser IKKE.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik, Viden & Teknologi | Tagget Danmark, forskning, statskassen, SU, uddannelse, viden | Skriv et svar
Udgivet den 31. december 2015 af admin
I takt med at man bliver ældre, ønsker man sig i reglen mindre og mindre for de kommende 12 måneder, men ikke i år.
I år må undertegnede indrømme, at ønskesedlen er længere end den har været meget længe.
1)      Bedre sociale forhold i Danmark
2)      Plads til mennesker i Danmark
3)      Plads til fællesskab og solidaritet
4)      At der tages vare på miljø, natur og kyster
5)      Bedre uddannelser og mere fri forskning
Eller sagt kort: At V-regeringen går af – og erstattes af en ny regering, som vil mennesker, fællesskab, kultur, natur og solidaritet. Alt det, der for alvor gør Danmark stort og dejligt – og dansk og rigt. For det, som er godt for det enkelte menneske, er også godt for samfundet.
Vi bliver nemlig fattige af skattelettelser, social ulighed og rovdrift på naturen – men vi bliver rige af solidaritet, social lighed og en satsning på grønne arbejdspladser og bæredygtighed.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Etik & Filosofi, Politik, Tro & Højtider | Tagget Danmark, Danmarksbloggen, fællesskab, forskning, kultur, kyster, menneskelighed, miljø, natur, nytårstale, samfund, solidaritet, uddannelse, V-regeringen | Skriv et svar
Udgivet den 29. oktober 2015 af admin
Regeringen vil spare 8,7 milliarder på det, som Danmark skal leve af både nu og i fremtiden, nemlig uddannelse og forskning.
Det er så tordnede forkert – og så økonomisk og menneskeligt dumt, at det skriger til himlen.
Læs mere her: http://danmarksbloggen.dk/?p=7637
Det forventes derfor også, at tusinder af danskere i dag vil gå på gaden for at demonstrere mod nedskæringerne.
Læs mere her: https://www.facebook.com/events/822156301230241/
Danmarksbloggen kan kun opfordre alle til at deltage – også selvom man ikke længere er studerende selv. For det er vores alles fremtid og velfærd, som det her handler om.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik, Viden & Teknologi | Tagget demonstration, forskning, nedskæringer, uddannelse, Venstre | Skriv et svar
V-regeringen smadrer dansk erhvervsliv
Udgivet den 28. oktober 2015 af admin
At Venstre-regeringen ødelægger miljøet og velfærdsstaten er en gammel nyhed, som nok ikke kan undre nogen.
Men Venstre er også godt i gang med at smadre dansk erhvervsliv, som ellers indtager en fornem 1. plads i Europa og en 3. plads i hele verden.
Læs mere her: http://www.dr.dk/nyheder/penge/danmark-rykker-yderligere-frem-i-toppen-af-erhvervsliste
Men sådan kommer det ikke til at fortsætte, hvis Venstre gennemfører de varslede besparelser på forskning og uddannelse. For det er det, som fremtidens vækst skal baseres på – og ikke skattelettelser, hvad også Novo Nordisk og Dansk Erhverv har været ude og sige.
Læs mere her: https://www.danskerhverv.dk/Nyheder/Sider/Kronik-krogsgaard-novo-klarskov-dansk-erhverv.aspx
Men det kommer åbenbart som en overraskelse for levebrødspolitikerne i Venstre, der ikke har opdaget, at verden har ændret sig markant i de sidste 10-20 år. Og det er en ting.
En anden – og langt mere alvorlig – er, at disse elfenbens-mennesker uden kontakt med virkeligheden bestemmer i Danmark i øjeblikket – og det er skade. Stor skade.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik, Viden & Teknologi | Tagget Dansk Erhverv, forskning, Novo Nordisk, uddannelse, Venstre | Skriv et svar
Venstre siger nej til økonomiske gevinster
Udgivet den 27. oktober 2015 af admin
Man skulle tro, at det var løgn. Men den er god nok. Pengeglade Venstre siger nej til endog store økonomiske gevinster, hvis partiet vælger at gennemføre de bebudede besparelser på forskningen i grøn energi.
Alle tal viser nemlig, at én krone investeret i grøn energi giver mindst 2,5 krone igen – for slet ikke at tale om arbejdspladser og skattekroner og afledt viden til nye produkter og virksomheder.
Læs mere her i klima-, miljø- og naturordfører for Alternativet Christan Poll´s indlæg i Information: http://www.information.dk/549786
Grøn energi er nemlig en guldgrube, og der er  – såvel økonomisk som miljømæssigt – alle mulige grunde til at satse på forskning i grøn energi. Noget, som alle, pånær Venstre – og Dansk Folkeparti – kan se.
Det er skræmmende, at man kan være så magtbegærlig – som Venstre må være det, når partiet ikke vil fortsætte forskningen i grøn energi. På den anden side er partiet jo et gammelt bondeparti, der stadig tror på, at det kan betale sig at give svinene antibiotika og markerne masser af kunstgødning. Men nej, det gamle system har spillet fallit, og det må Venstre lære at sande.
Ligesom at Dansk Folkeparti må til at se i øjnene, at vi ikke lever i en Morten Korch-virkelighed, hvor Karl Stegger og Arthur Jensen kommer kørende med deres benzin-bil gennem blomstrende kornmarker – men at der skal stå vindmøller på de marker.
Skal verden og kommende generationer have en chance for at klare sig, er grøn energi den eneste mulighed. Og Danmark kan tilmed beholde sin velfærd, hvis vi forsker i den grønne energi – og får skabt de virksomheder og arbejdspladser, som vi kan ud fra netop de forskningsresultater.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Miljø & Natur, Politik, Viden & Teknologi | Tagget Christian Poll, Dansk Folkeparti, forskning, grøn energi, miljø, Venstre | Skriv et svar
Udgivet den 3. september 2015 af admin
Regeringen skærer alt det hjerteskærende nødvendige væk:
Sikring af kysterne, af klima og natur – og de grønne arbejdspladser
Dyrevelfærd og en sikring af sunde fødevarer, som vi ikke bliver syge af
En værdig måde at behandle samfundets svageste på: De gamle, børnene og de udsatte
Uddannelse til alle og fri forskning
Et godt arbejdsmiljø og sikring af lønninger og dagpenge, man kan leve af
Sundhed til alle – og sundhedstjek til alle, så ulighed undgåes
En værdig måde at behandle indvandrere og flygtninge på
Og til fordel for hvad?
Skattelettelser, så dem, der allerede har meget, kan købe endnu mere overflødigt junk, der ødelægger miljøet og samfundet
V-regeringen afmonterer simpelthen velfærden. Det er til at blive vred, ked og helt hen i vejret af.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Hverdagsliv i Danmark, Politik | Tagget arbejdsmiljø, dagpenge, forskning, klima, lønninger, miljø, regeringen, skattelettelser, sundhed, uddannelse, udsatte | Skriv et svar
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Anmeldelse: “Vikings. Te rise and fall”
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner